Борис Младенов-Young
От студа краката ме болят…

chitanka.info

От студа краката ме болят,

не понасям и горещината.

В хищен звяр превръща ме гладът,

ала зле ми действа и храната.

Всяка нощ е Дантевия АД —

не намират сън очите стари,

ако сутрин се приспя по хлад,

то е сън, изпълнен със кошмари.

И денят ми не е по-добър —

слънце грее, а пък ми е сиво,

все ме мъчи някакъв кахър,

всичко ми е някак кофти, криво…

За старика няма угодия —

ще ми се в земята да се скрия!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.